זכה בשישה עשר מיליון!", השיב לה. "מה נעשה?", שאל אותה. "איפה הכרטיס? בכיס או בבית?", שאלה. "בבית", ענה לה והמשיך, "בואי נלך הבייתה ואחר כך נראה מה צריך לעשות".  בחוץ בחניון אמר שמשון: שהוא לא מסוגל לנהוג, ולכן הזמינו מונית. בחצר הבית עמד הגנן, ליד מדורת עלים וניירות, נשען על מגרפה. "הבן שלכם...", פנה אליהם, אך הם התעלמו ממנו ומיהרו אל המעלית. הדרך אל קומה תשע נראתה להם ללא סוף. כשנכנסו הבייתה, שמח הילד לקראתם: "אני משחק עם הגנן למטה. אני זורק לרוח מטוסים מנייר והוא אוסף אותם ושם אותם במדורה. גמרתי ממש את כל הניירות כאן", אמר והצביעה על השידה הריקה. שמשון ורעייתו קפאו.